smcproject/ml-wiki-sentences huggingface dataset:
ആദ്യകാലത്ത് ഇതിന് മധ്യ-ലയഖയാലുകളുടെ സ്വഭാവമാണ് ഉണ്ടായിരുന്നത്.
പിന്നീട് ഗ്രാമീണ ഗാനങ്ങളുടെ ആർജവം കൂടി ഉൾക്കൊള്ളുകയും ലളിത ശൈലിപൂണ്ട് ഇതു വളരുകയും ചെയ്തു.
ചുരുങ്ങിയത്, നൂറു വർഷത്തെയെങ്കിലും ചരിത്രം അവകാശപ്പെടാവുന്ന ഠുമ്രി, വികാസത്തിന്റെ കൊടുമുടിയിലെത്തിയത് 1920-50 കാലഘട്ടത്തിലാണ്.
ലക്നൌവിലേയും ബനാറസിലേയും സംഗീതജ്ഞരാണ് അതിനു മുഖ്യകാരണക്കാർ.
അതുകൊണ്ടാണ്, 'ലക്നൌ ഠുമ്രിയുടെ മാതാവാണ്, ബനാറസ് കാമുകനും' എന്നു പറഞ്ഞുപോരുന്നത്.
ഠുമ്രിയെ ജനപ്രിയ സംഗീതമാക്കി മാറ്റിയെടുത്തതും പ്രചരിപ്പിച്ചതും ബീഗം അഖ്തറും, ഉസ്താദ് ബഡേഗുലാം അലിഖാനുമാണ്.
അസംഭായ്, ബഡീമോത്തീഭായ്, സിദ്ധേശ്വരിദേവി എന്നിവരും ഠുമ്രി ഗാനശാഖയുടെ വളർച്ചയിൽ ഗണ്യമായ സംഭാവന നൽകുകയുണ്ടായി.
ഠുമ്രിയിലുപയോഗിക്കുന്ന പ്രധാന രാഗങ്ങൾ
ഖയാലിലെ 'പ്രകടന'ങ്ങളെല്ലാം ഒഴിവാക്കിക്കൊണ്ടുള്ള രീതിയാണ് ഠുമ്രിയുടേത്.
ഖയാൽ രാഗഭാവത്തിൽ ശ്രദ്ധകേന്ദ്രീകരിക്കുമ്പോൾ ഠുമ്രി സ്വരഭാവത്തിലാണ് പാദമൂന്നി നിൽക്കുന്നത്.
ഖയാലിലെന്ന പോലെയുള്ള രാഗസാധനയില്ലാതെ നേരിട്ട് ഗാനത്തിലേക്കു കടക്കുന്നതു കൊണ്ട് ഠുമ്രിയിൽ പെട്ടെന്നുതന്നെ ഗാനത്തിന്റെ ഭാവസാന്ദ്രത അനുഭവിക്കാനാകുന്നു.
ലളിതമായ രാഗങ്ങളാണ് ഇതിനുപയോഗിക്കുന്നത്.
പീലു, ഗാര, പഗാഡി, ഖമാജ് ഭൈരവി എന്നിവ ഉദാഹരണം.
പ്രധാന രചയിതാക്കൾ
അക്തർ പിയാ എന്ന തൂലികാനാമത്തിൽ പലകൃതികളും രചിച്ചിട്ടുള്ള ഔധിയിലെ നവാബായ വജീദ് അലിഷാ ആയിരുന്നു ഏറ്റവും പ്രമുഖ ഠുമ്രി രചയിതാവ്.
കവിയും ഗായകനും നർത്തകനുമൊക്കെയായ ഇദ്ദേഹം ഭരണനിപുണനല്ലായിരുന്നു.
കുതന്ത്രങ്ങൾ പ്രയോഗിച്ച് 1856-ൽ ബ്രിട്ടിഷുകാർ ഇദ്ദേഹത്തെ നാട്ടിൽ നിന്നും തുരത്തി.
അപ്പോഴെഴുതിയ യാത്രാമൊഴി വജീദ് അലിഷായുടെ അതിപ്രശസ്തമായ ഠുമ്രി രചനയായി കരുതപ്പെടുന്നു.
ഭൈരവി രാഗത്തിൽ 'ബാബുല് മേരാ..........'
എന്നു തുടങ്ങുന്ന ആ കൃതിയിലുടനീളം പ്രണയവിരഹങ്ങളുടെ സാന്ദ്രഭാവം തരംഗിതമാകുന്നതു കാണാം.
രാംപൂരിലെ ലല്ലൻപിയ, സനദ്പിയ, കാദർപിയ എന്നിവരാണ് മറ്റ് ആദ്യകാല രചയിതാക്കൾ.
ലല്ലൻപിയ മധ്യ-ദ്രുത താളങ്ങളുടെ ശോഭയാർന്നതും സനദ്, വാദ്യവൃന്ദത്തിന്റെ ഛന്ദസ്സ് സ്വാംശീകരിച്ചതും കാദർ ഗ്രാമ്യശൈലിയുടെ ചാരുത ആവാഹിച്ചതുമായ രചനകളാണ് നിർവഹിച്ചിട്ടുള്ളത്.
പദങ്ങൾ അർഥസ്ഫുടതയോടെ പ്രയോഗിക്കുക എന്നതാണ് ഠുമ്രിയുടെ ആലാപനശൈലി.
അർഥഭാവങ്ങളുടെ വർണങ്ങളെ സമ്മോഹനമായ രൂപഭേദങ്ങളിലൂടെ, പദഭ്രമങ്ങളിലൂടെ, സ്വരസമ്മിളനങ്ങളിലൂടെ അവതരിപ്പിക്കുന്ന ഈ രീതി 'ബോൽബനാവ' എന്നാണറിയപ്പെടുന്നത്.
ഇതിന്റെ സാക്ഷാത്കാരത്തിന് പ്രതിഭയോടൊപ്പം അതിരുകളില്ലാത്ത ഭാവനയും ആവശ്യമാണ്.
ശൈലീഭേദങ്ങൾ
ഠുമ്രിക്ക് ലക്നൗ , ബനാറസ് , പഞ്ചാബ് എന്നിങ്ങനെ മൂന്ന് ശൈലീഭേദങ്ങളുണ്ട്.
ഓരോന്നും മൌലികമാണ്.
ലക്നൗ ഠുമ്രി
സൂക്ഷ്മഭാവങ്ങളാൽ സമ്പന്നമായ ശുദ്ധശൈലിയാണ് ലക്നൗ ഠുമ്രിയിലുള്ളത്.
ബനാറസി ഠുമ്രി
കജ്രി, ചൈത്തി തുടങ്ങിയ നാടൻ ഗാനരൂപങ്ങളുടെ സ്വാധീനം ഏറെയുള്ളതാണ് ബനാറസി ഠുമ്രി.
പഞ്ചാബി ഠുമ്രി
പഞ്ചാബിലെ നാടൻ പാട്ടുകളുടെ വർണപ്പൊലിമയാർന്ന 'പഞ്ചാബി അംഗി'ന്റെ വിങ്ങുന്ന ഭാവമാണ് പഞ്ചാബി ഠുമ്രിയുടേത്.
ശോഭാഗുട്ടു, ലക്ഷ്മിശങ്കർ എന്നിവർ സമകാലിക ഠുമ്രി ഗായകരാണ്.
കഥക് നൃത്തത്തിലെ അഭിനയപ്രധാനമായ അംശങ്ങളിൽ ഠുമ്രിയാണ് ഉപയോഗിക്കാറുള്ളത്.
കർണാടക സംഗീതത്തിലെ 'പദ'ത്തിനു സമാനമാണ് ഹിന്ദുസ്ഥാനിയിലെ 'ഠുമ്രി' എന്ന് സംഗീതജ്ഞന്മാർ അഭിപ്രായപ്പെടുന്നു.
പ്രസിദ്ധ ഠുമ്രി ഗായകർ ബീഗം അഖ്തർ ഉസ്താദ് ബഡേഗുലാം അലിഖാൻ അസം ഭായ് ബഡീ മോത്തീഭായ് സിദ്ധേശ്വരി ദേവി ശോഭാ ഗുർത്തു ലക്ഷ്മി ശങ്കർ അവലംബം ↑ Darbar An Introduction to light classical thumri അധിക വായനയ്ക്ക് Dance in Thumri , by Projesh Banerji.
Published by Abhinav Publications, 1986.
ISBN 81-7017-212-8 .
Thumri in Historical and Stylistic Perspectives , by Peter Lamarche Manuel.
Published by Motilal Banarsidass Publ.
, 1989.
ISBN 81-208-0673-5 .
Thumri, Tradition Trends , by Ramanlal Chhotalal Mehta, Published by Indian Musicological Society, 1990.
Hindi Poetry in a Musical Genre: Thumri Lyrics , by Lalita Du Perron.
Published by Routledge, 2007.
ISBN 0-415-39446-5 .
പുറം കണ്ണികൾ IndoClassical.com - Classical Indian music Archived 2017-06-04 at the Wayback Machine .
Archived 2012-11-06 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഠുമ്രി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഠാക്കൂർദാസ് ബംഗ്
മഹാരാഷ്ട്രയിൽ നിന്നുള്ള ഒരു ഗാന്ധിയൻ തത്ത്വചിന്തകനും ഗാന്ധിയൻ സാമ്പത്തികശാസ്ത്രജ്ഞനുമായിരുന്നു ഠാക്കൂർദാസ് ബംഗ് (1917 - 27 ജനുവരി 2013) .
ഇന്ത്യൻ സ്വാതന്ത്ര്യ സമരത്തിൽ പങ്കെടുക്കുകയും ചെയ്തു.
ഗാന്ധിസം , ഗാന്ധിയൻ തത്ത്വചിന്ത തുടങ്ങിയവയിൽ പഠനങ്ങൾ നടത്തിയിരുന്ന അദ്ദേഹം ഖാദി , സർവോദയ എന്നീ പ്രസ്ഥാനങ്ങളിലും പങ്കുചേർന്നു.
പ്രശസ്ത സാമൂഹ്യപ്രവർത്തകനും പത്മശ്രീ ജേതാവുമായ ഡോ. അഭയ് ബംഗ് ഇദ്ദേഹത്തിന്റെ മകനാണ്.
മഹാരാഷ്ട്രയിലെ അമരാവതി ജില്ലയിലെ ഗനോരി ഗ്രാമത്തിലാണ് ഠാക്കൂർദാസ് ജനിച്ചത്.
പഠനശേഷം അദ്ദേഹം മഹാത്മാഗാന്ധിയുടെ അനുയായികളിലൊരാൾ ആരംഭിച്ച ഒരു കോളേജിലെ സാമ്പത്തികശാസ്ത്ര പ്രൊഫസറായി.
ഗാന്ധിജിയുടെ ആശ്രമത്തിൽ നിന്ന് ഏതാനും കിലോമീറ്ററുകൾ അകലെയുള്ള വാർധ ജില്ലയിൽ അദ്ദേഹം താമസിച്ചിരുന്നു.
1942 ൽ ക്വിറ്റ് ഇന്ത്യ മൂവ്മെന്റിൽ പങ്കെടുക്കുകയും രണ്ടു വർഷം തടവുശിക്ഷ അനുഭവിക്കുകയും ചെയ്തു.
പ്രൊഫസ്സർ എന്ന നിലയിലും ക്യാമ്പുകൾ സംഘടിപ്പിക്കുകയും ഇന്ത്യയിലെ ബ്രിട്ടീഷ് സർക്കാരിനോടു പോരാടാൻ വിദ്യാർത്ഥികളോട് ആഹ്വാനം ചെയ്യുകയും ചെയ്തു.
മഹാത്മാഗാന്ധിയുമായുള്ള കൂടിക്കാഴ്ച്ച
അമേരിക്കയിൽ സാമ്പത്തിക ശാസ്ത്രപഠനത്തിനായി പോകാൻ തീരുമാനിച്ചപ്പോൾ, മഹാത്മാഗാന്ധിയുടെ അനുഗ്രഹം നേടാൻ ബംഗ് ആഗ്രഹിച്ചു.
ആശ്രമം സന്ദർശിക്കുന്നതിനുള്ള കാരണമറിഞ്ഞപ്പോൾ ഗാന്ധിജി ഒരു വാചകം മാത്രം പറഞ്ഞു.
"നിങ്ങൾക്ക് സാമ്പത്തികശാസ്ത്രം പഠിക്കണമെന്ന് ആഗ്രഹമുണ്ടെങ്കിൽ അമേരിക്കയിലേക്ക് പോകരുത്, ഇന്ത്യയിലെ ഗ്രാമങ്ങളിലേക്ക് പോവുക."
ഗാന്ധിജിയുമായി നടന്ന കൂടിക്കാഴ്ചയോടെ അദ്ദേഹത്തിന്റെ ജീവിതം പൂർണമായി മാറി.
അദ്ദേഹം തന്റെ വിദ്യാർത്ഥികളുമായി ഗ്രാമീണ മേഖലയിലെ കൃഷിയിടങ്ങളിൽ കർഷകരോടൊത്ത് അവരെ പോലെ ജീവിച്ചുകൊണ്ട് സാമ്പത്തികശാസ്ത്രം പഠിച്ചു തുടങ്ങി.
ഗ്രാമത്തിൽ സാമ്പത്തിക ശാസ്ത്രത്തെക്കുറിച്ച് പഠിക്കവേ ഭൂദാൻ, ഗ്രാംദാൻ പ്രസ്ഥാനങ്ങളിൽ അദ്ദേഹം പങ്കെടുത്തിരുന്നു.
ജയപ്രകാശ് നാരായണന്റെ അനുയായി ആയിരുന്ന അദ്ദേഹം രാജ്യത്തെ മറ്റ് പ്രമുഖ നേതാക്കന്മാരോടൊത്ത് സർവോദയ പ്രസ്ഥാനത്തിൽ ചേർന്നു.
1962 ൽ ഇന്ത്യ-ചൈന യുദ്ധത്തിലും  ജയപ്രകാശ് നാരായണന്റെ നിലപാടായ അഹിംസാത്മക പ്രതിരോധത്തെ അദ്ദേഹം പിന്തുണച്ചു.
വാർധക്യസഹജമായ അസുഖങ്ങളെ തുടർന്ന് 2013 ജനുവരി 27-ന് അന്തരിച്ചു.
മരിക്കുമ്പോൾ 95 വയസ്സായിരുന്നു അദ്ദേഹത്തിന്റെ പ്രായം.
വാർധയിലെ തന്റെ ഫാം ഹൗസിലായിരുന്നു അന്ത്യം.
ബംഗ് കുടുംബവസതിയിൽ സംസ്കരിച്ചു .
അവാർഡുകൾ 1992 ൽ ജമ്‌നാലാൽ ബജാജ് പുരസ്കാരം നേടി..
പത്താമത്തെ രാഷ്ട്രപതി കെ.ആർ. നാരായണൻ അവാർഡ് സമ്മാനിച്ചു.
2012 ൽ നാഗ് ഭൂഷൻ ബഹുമതി നേടി.
2013 ജനുവരിയിൽ സാമൂഹ്യസേവനത്തിന് മഹാരാഷ്ട്ര ഫൗണ്ടേഷന്റെ ലൈഫ് ടൈം അച്ചീവ്മെന്റ് അവാർഡിന് അർഹനായി.
ഠാണാവ്‌
മുൻകാലത്ത് കേരളത്തിൽ നിലവിലുണ്ടായിരുന്ന തടവറകളാണ്‌ ഠാണാവ് എന്ന് അറിയപ്പെടുന്നത്.
മുന്പ് ഇത്തരം തടവറകൾ നിലനിന്നിരുന്നയിടങ്ങൾ ഇപ്പോഴും ഇതിനോടു ബന്ധപ്പെട്ട പേരുകളിൽ അറിയപ്പെടുന്നുണ്ട്.
കോട്ടയം ജില്ലയിൽ , കാനത്തിനു സമീപം, തേനി - മുണ്ടക്കയം - വാഴൂർ - കാനം - കാഞ്ഞിരപ്പാറ - ചങ്ങനാശ്ശേരി വഴിയുണ്ടായിരുന്ന നടപ്പാത ചങ്ങാനശ്ശേരി റോഡിൽ സന്ധിക്കുന്ന ഭാഗത്ത്‌ ഒരു ഠാണാവ്‌ ഉണ്ടായിരുന്നു.
അവിടെയുള്ള ക്രിസ്ത്യൻ ഭവനത്തിന്‌ ഠാണാവുങ്കൽ എന്നണു പേർ.
ബസ്റ്റോപ്പിനു ഡാണാവുങ്കൽപടി എന്നും.
ഹരിപ്പാടിനടുത്തുള്ള ഠാണപ്പടി യിലും ഒരു ഠാണാവുണ്ടായിരുന്നു.
ഇരിങ്ങാലക്കുടയിലെ ഇപ്പോൾ സബ്‌ജയിൽ സ്ഥിതിചെയ്യുന്ന സ്ഥലവും ഠാണാവ്, ഠാണ എന്നീ പേരുകളിലാണ് അറിയപ്പെടുന്നത്.
ഇതും കാണുക പ്രാചീനകേരളത്തിലെ ശിക്ഷാരീതികൾ തിരുവിതാംകൂറിലെ ശിക്ഷാരീതികൾ അവലംബം
ഡംബാർട്ടൺ ഓക്സ് സമ്മേളനം ഇംഗ്ലീഷ് വിലാസം https://ml.wikipedia.org/wiki/Dumbarton_Oaks_Conference ഡംബാർട്ടൺ ഓക്സ് സമ്മേളനം നടന്ന സ്ഥലം
ഐക്യരാഷ്ട്രസഭാ രൂപീകരണത്തിന്റെ കരട് രേഖ തയ്യാറാക്കുന്നതിനായി ചേർന്ന സമ്മേളനമാണ് ഡംബാർട്ടൺ ഓക്സ് സമ്മേളനം .
യു. എസ്. , ഇംഗ്ലണ്ട് , സോവിയറ്റ് യൂണിയൻ , ചൈന എന്നീ രാജ്യങ്ങളായിരുന്നു ഇതിൽ പങ്കെടുത്തിരുന്നത്.
1944 ആഗസ്റ്റിനും ഒക്ടോബറിനും ഇടയ്ക്ക് രണ്ടു ഘട്ടങ്ങളിലായി വാഷിങ്ടണിലെ ഡംബാർട്ടൺ ഓക്സിൽ സമ്മേളനം നടന്നു.
ഒന്നാം ഘട്ട സമ്മേളനം ആഗസ്റ്റ്.
21 മുതൽ സെപ്റ്റബർ.
28 വരെ ആയിരുന്നു.
സോവിയറ്റ് യൂണിയൻ, ഇംഗ്ലണ്ട്, യു എസ്. എന്നീ രാഷ്ട്രങ്ങളുടെ പ്രതിനിധികൾ ഒന്നാംഘട്ട സമ്മേളനത്തിൽ പങ്കെടുത്തു.
സെപ്റ്റബർ 29 മുതൽ ഒക്ടോബർ 7 വരെ നടന്ന രണ്ടാം ഘട്ട സമ്മേളനത്തിൽ ചൈന, ഗ്രേറ്റ് ബ്രിട്ടൻ, യു. എസ്. എന്നീ രാഷ്ട്രങ്ങളിലെ പ്രതിനിധികൾ പങ്കെടുത്തു.
യു. എസ്. അവതരിപ്പിച്ച കരട് രേഖയുടെ അടിസ്ഥാനത്തിലായിരുന്നു ഐക്യരാഷ്ട്ര സംഘടനാ രൂപവത്കരണത്തെക്കുറിച്ചുള്ള ചർച്ചകൾ നടന്നത്.
അന്താരാഷ്ട്ര സമാധാനവും സുരക്ഷിതത്വവും ഉറപ്പുവരുത്തുക എന്നതായിരുന്നു ഡംബാർട്ടൺ ഓക്സ് സമ്മേളനത്തിന്റെ പൊതു ലക്ഷ്യം.
ഐക്യരാഷ്ട്ര സംഘടനയുടെ പ്രധാന സമിതി സെക്യൂരിറ്റി കൌൺസിൽ ആയിരിക്കണമെന്നു തീരുമാനിക്കുകയും ഗ്രേറ്റ് ബ്രിട്ടൻ, യു. എസ്., ചൈന, ഫ്രാൻസ് , സോവിയറ്റ് യൂണിയൻ എന്നീ അഞ്ചു പ്രമുഖരാഷ്ട്രങ്ങൾക്ക് ("ബിഗ് ഫൈവ്) സെക്യൂരിറ്റി കൗൺസിലിൽ സ്ഥിരാംഗത്വം ഉറപ്പുവരുത്തുകയും ചെയ്തു.
ഈ സമ്മേളനത്തിൽ യോജിപ്പിലെത്താതെ പോയ പല പ്രശ്നങ്ങളും പിൽക്കാലത്തെ യാൾട്ടാ (1945 ഫെബ്രുവരി ) സാൻഫ്രാൻസിസ്കോ (1945 ഏപ്രിൽ - ജൂൺ ) സമ്മേളനങ്ങളിലേക്കു മാറ്റിവയ്ക്കുകയാണുണ്ടായത്.
പുറംകണ്ണികൾ http://www.ibiblio.org/pha/policy/1944/441007a.html http://www.historylearningsite.co.uk/dumbarton_oaks_conference.htm http://www.britannica.com/EBchecked/topic/173472/Dumbarton-Oaks-Conference കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡംബാർട്ടൺ ഓക്സ് സമ്മേളനം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഠ
മലയാള അക്ഷരമാലയിലെ പന്ത്രണ്ടാമത്തെ വ്യഞ്ജനമാണ് ഠ .
ടവർഗത്തിലെ രണ്ടാക്ഷരമായ "ഠ" ഒരു അതിഖരമാണ്.
ട് + ഹ =ഠ ഠകാരം
സംസ്കൃതത്തിലും ബംഗാളി , ഹിന്ദി തുടങ്ങിയ ഉത്തരേന്ത്യൻ ഭാഷകളിലും തെലുഗു , കന്നഡ എന്നീ ദക്ഷിണേന്ത്യൻ ഭാഷകളിലും പന്ത്രണ്ടാമത്തെ വ്യഞ്ജനമാണിത്.
മൂർധന്യമായ 'ട' വർഗത്തിലെ അതിഖരാക്ഷരമായ 'ഠ' ബാഹ്യപ്രയത്നമനുസരിച്ച് വിവാരം, ശ്വാസം, അഘോഷം, മഹാപ്രാണം എന്നിവയാണ്.
ഉച്ചാരണസൗകര്യത്തിന് വ്യഞ്ജനത്തോട് അകാരം ചേർത്തുച്ചരിക്കുന്ന രീതിക്ക് ഠ് എന്നതിനോട് അകാരം ചേർന്ന രൂപമാണ് 'ഠ' (ഠ് + അ = ഠ).
മറ്റു സ്വരങ്ങൾ ചേർന്ന രൂപങ്ങളാണ് ഠാ, ഠി, ഠീ, ഠു, ഠൂ, ഠൃ, ഠെ, ഠേ, ഠൈ, ഠൊ, ഠോ, ഠൗ എന്നിവ. 'ഠ'കാരം മലയാളത്തിൽ
മറ്റു ഭാഷകളിൽ നിന്ന്, പ്രധാനമായി സംസ്കൃതത്തിൽ നിന്നു സ്വീകരിച്ച തത്സമ-തദ്ഭവപദങ്ങളിലാണ് മലയാളത്തിൽ ഠകാരം കാണുന്നത്.
മറ്റു വ്യഞ്ജനവുമായി ചേർന്ന് ട്ഠ, ഠ്യ, ണ്ഠ, ണ്ഠ്യ, ഷ്ഠ.
ഷ്ഠ്യ എന്നീ സംയുക്താക്ഷരങ്ങൾ ഉണ്ടാകുന്നു.
വിട്ഠലൻ, ശാഠ്യം, ശണ്ഠ, കണ്ഠ്യം, ജ്യേഷ്ഠൻ, ഓഷ്ഠ്യം എന്നിവ ഉദാഹരണങ്ങൾ.
ഇതിൽ ഷ്ഠ മാത്രമേ പദാദിയിൽ വരുന്നുള്ളൂ.
ഉദാഹരണം 'ഷ്ഠീവനം' (തുപ്പൽ).
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഠ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡ
മലയാള അക്ഷരമാലയിലെ പതിനാലാമത്തെ വ്യഞ്ജനമാണ് ഡ .
ടവർഗത്തിലെ മൂന്നാക്ഷരമായ "ഡ" ഒരു മൃദുവുമാണ്.
ശബ്ദവായുവിനെ മൂർദ്ധന്യത്തിൽ ഒരുക്ഷണം തടസപ്പെടുത്തി വിട്ടയക്കുമ്പോൾ ഡ് എന്ന കേവലവ്യഞ്ജനശബ്ദം ലഭിക്കുന്നു.
ഡ് + അ = ഡ ഡകാരം
മലയാള അക്ഷരമാലയിലെ പതിമൂന്നാമത്തെ വ്യഞ്ജനമാണ് ഡ .
മൂർധന്യമായ 'ട' വർഗത്തിലെ മൃദുസ്വനമാണിത്.
സംവാരം, നാദം, ഘോഷം, അല്പപ്രാണം, എന്നിവയാണ് ബാഹ്യപ്രയത്നങ്ങൾ.
സംസ്കൃതത്തിലും ഹിന്ദി , ബംഗാളി തുടങ്ങിയ ഉത്തരേൻഡ്യൻ ഭാഷകളിലും തെലുഗു , കന്നഡ എന്നീ ദ്രാവിഡ ഭാഷകളിലും പതിമൂന്നാമത്തെ വ്യഞ്ജനമാണിത്.
തമിഴിൽ ഈ അക്ഷരമില്ല.
ഉച്ചാരണ സൗകര്യത്തിനുവേണ്ടി വ്യഞ്ജനത്തോട് അകാരം ചേർത്തുച്ചരിക്കുന്ന രീതിക്ക് 'ഡ്' എന്നതിനോട് 'അ' ചേർന്ന രൂപമാണ് 'ഡ' (ഡ്+അ=ഡ).
മറ്റു സ്വരങ്ങളുമായിചേർന്ന് ഡാ, ഡി, ഡീ, ഡു, ഡൂ, ഡൃ, ഡെ, ഡേ, ഡൈ, ഡൊ, ഡോ, ഡൗ എന്നീ രൂപങ്ങളുണ്ടാകുന്നു. 'ഡ'കാരം ചേർന്ന സംയുക്താക്ഷരങ്ങൾ
മറ്റു വ്യഞ്ജന സ്വനങ്ങളുമായി ചേർന്ന് ഡ്ഗ, ഡ്ജ, ഡ്ഢ, ഡ്ബ, ഡ്ഭ, ഡ്മ, ഡ്യ, ഡ്ല, ഡ് വ, ഡ്റ, ഡ്ഗ്ര, ഡ്ഢ്യ, ണ്ഡ,ണ്ഡ്യ, ണ്ഡ്വ, ണ്ഡ്റ, ൻഡ്യ എന്നീ സംയുക്താക്ഷരങ്ങളുണ്ടാകുന്നു.
ഡ-യുടെ സംയുക്താക്ഷരം തനിമലയാളപദങ്ങളുടെ ആദിയിലില്ല.
എന്നാൽ ഇംഗ്ളീഷ് തുടങ്ങിയ ഭാഷകളിൽ നിന്നും തത്സമമായി സ്വീകരിക്കുന്ന ഡ്രസ്സ്, ഡ്രാമ തുടങ്ങിയ പദങ്ങളിൽ പ്രയോഗിച്ചു കാണുന്നു.
സംയുക്താക്ഷരങ്ങളുള്ള പദങ്ങൾക്കുദാഹരണമാണ് ഷഡ്ഗവ്യം, ഷഡ്ജം, ഉഡ്ഡയനം, വിഡ്ഢി, ഷഡ്ബിന്ദു, ഷഡ്ഭാഗം, കുഡ്മളം, ജാഡ്യം, ഷഡ്ലവണങ്ങൾ, പ്രാഡ്വിപാകൻ, ഔഡ്ര, ഷഡ്ഗ്രന്ഥികൾ, വിഡ്ഢ്യാൻ, അണ്ഡം, പാണ്ഡ്യൻ, പാൺഡ്വം,പുണ്ഡ്രം, ഇൻഡ്യ എന്നിവ.
പരിണാമങ്ങൾ
മറ്റു ഭാഷകളിൽ നിന്നും മലയാളത്തിൽ സ്വീകരിച്ചിട്ടുള്ള പദങ്ങളിലെ ഡകാരം ചിലപ്പോൾ ളകാരമായും ചിലപ്പോൾ ഴകാരമായും മാറിക്കാണുന്നു.
നാഡി (നാളി), നാഡിക (നാഴിക), ഷഡ്ഗവ്യം (ഷൾഗവ്യം), ജാഡ്യം (ജാള്യം) എന്നിവ ഉദാഹരണം.
വൈദിക സംസ്കൃതത്തിൽ 'ള'കാരം ഉണ്ടായിരുന്നത് ഉദാത്തസംസ്കൃതത്തിൽ ഡകാരമായി മാറുകയുണ്ടായി.
ഉദാഹരണമായി 'ഈളേ' (ഞാൻ സ്തുതിക്കുന്നു-അഗ്നിമീളേ പുരോഹിതം- ഋഗ്വേദത്തി ലെ പ്രഥമമന്ത്രത്തിന്റെ തുടക്കം) എന്ന ക്രിയ.
ഉദാത്തസംസ്കൃതത്തിൽ ളകാരം ഇല്ലാത്തതിനാൽ 'ഈഡേ' എന്നാണ് ഈ ക്രിയാരൂപം.
മറ്റു ഭാഷകളിൽ നിന്നും മലയാളം സ്വീകരിച്ചിട്ടുള്ള പദങ്ങളിലെ ദകാരം ചിലപ്പോൾ 'ഡ'കാരമായി മാറുന്നതിനുദാഹരണമാണ് ദഫേദാർ (ഡഫേദാർ), ദംഭം (ഡംഭം), ദർബാർ (ഡർബാർ), ദാഡിമം (ഡാഡിമം) എന്നിവ.
അനുനാസികമായ ണകാരത്തെ തുടർന്ന് അതിന്റെ സംയുക്തമായി വരുന്ന ഡകാരം അനുനാസികമായി മാറാറുള്ളതിനുദാഹരണമാണ് പിണ്ഡം (പിണ്ണം), ദണ്ഡം (ദണ്ണം) എന്നീ പദങ്ങൾ.
ഗ, ജ, ഡ, ദ, ബ, യ, ര, ല എന്നീ അക്ഷരങ്ങളുടെ പ്രത്യേകതയാണ് ഇവയോടു ചേർന്നുള്ള അകാരം ചിലപ്പോൾ എകാരമായി ഉച്ചരിക്കാറുള്ളത്.
ഉദാഹരണം ഡപ്പി-ഉച്ചാരണത്തിൽ 'ഡെപ്പി'.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ജൂലിയ ചൈൽഡ്
ഒരു അമേരിക്കൻ പാചക വിദഗ്ദ്ധയും (ഷെഫ്) എഴുത്തുകാരിയും ടെലിവിഷൻ അവതാരകയുമായിരുന്നു ജൂലിയ കരോലിൻ ചൈൽഡ് ( Julia Carolyn Child née McWilliams ; ജീവിതകാലം: ആഗസ്റ്റ് 15, 1912 – ആഗസ്റ്റ് 13, 2004).
‘മാസ്റ്ററിംഗ് ദ ആർട്ട് ഓഫ് ഫ്രെഞ്ച് കുക്കിംഗ്‘ ( Mastering the Art of French Cooking ) എന്ന തന്റെ ആദ്യ ഗ്രന്ഥത്തിലൂടെ ഫ്രഞ്ച് പാചകവിധികൾ അമേരിക്കയിലെ പൊതുജനങ്ങൾക്ക് പരിചയപ്പെടുത്തിയതിലൂടെ അവർ പ്രശസ്തയായിരുന്നു.
ദ ഫ്രെഞ്ച് ഷെഫും (The French Chef ) മറ്റ് പുസ്തകങ്ങളും
1962ൽ ഒരു പുസ്തക നിരൂപണ പരിപാടിയിൽ പങ്കെടുക്കവേ ഒരു ഓമ്ലെറ്റ് എങ്ങനെ ഉണ്ടാക്കണമെന്ന് ചെയ്തു കാണിച്ചത് കാണികൾക്ക് ഏറെ ഇഷ്ടപ്പെട്ടതോടെയാണ് ജൂലിയ ചൈൽഡിന്റെ ആദ്യ ടെലിവിഷൻ പാചക പരിപാടിയുടെ തുടക്കം.
1963 ഫെബ്രുവരി 11 ആരംഭിച്ച "ദ ഫ്രെഞ്ച് ഷെഫ്" എന്ന പാചക പരിപാടി വളരെപ്പെട്ടെന്ന് തന്നെ ജനശ്രദ്ധ നേടി.
10 വർഷം തുടർച്ചയായി അവതരിപ്പിക്കപ്പെട്ട ഈ പരിപാടിക്ക് എമ്മി അവാർഡ് ഉൾപ്പെടെ വിവിധ പുരസ്കാരങ്ങൾ നേടുവാൻ സാധിച്ചിരുന്നു.
ജൂലിയ ചൈൽഡ് ആദ്യ ടെലിവിഷൻ ഷെഫ് ആയിരുന്നില്ലെങ്കിലും അവരുടെ ഉത്സാഹപ്രകൃതം മറ്റാർക്കും കിട്ടാത്ത പ്രേക്ഷക പിന്തുണ അവർക്കു നേടിക്കൊടുത്തു.
അവലംബം ↑ Michael Rosen (interviewer).
Julia Child – Archive Interview, part 1 of 6 [ video ] .
Archive of American Television .
Retrieved on 2013-05-24 .
ജൂലിയ ഗില്ലാർഡ് ഇംഗ്ലീഷ് വിലാസം https://ml.wikipedia.org/wiki/Julia_Gillard
ഓസ്ട്രേലിയയുടെ മുൻ പ്രധാനമന്ത്രി ആയിരുന്നു ജൂലിയ ഗില്ലാർഡ് എന്ന ജൂലിയ അയ്ലീൻ ഗില്ലാർഡ് (ജനനം: 1961 സെപ്റ്റംബർ 29 ) പ്രഥമ വനിതാ പ്രധാനമന്ത്രിയായി 2010  ജൂണിൽ  അധികാരമേറ്റു.
പാർട്ടിക്കുള്ളിൽ ശക്തമായ എതിർപ്പ് നേരിടേണ്ടി വന്ന കെവിൻ റൂഡ്‌ രാജിവെച്ചതിനെ തുടർന്നാണ് ഉപപ്രധാനമന്ത്രിയായിരുന്ന ജൂലിയ ഗില്ലാർഡിനെ പുതിയ നേതാവായി ലേബർ പാർട്ടി അംഗങ്ങൾ തിരഞ്ഞെടുത്തത്.
ഓസ്‌ട്രേലിയൻ വർക്കേഴ്‌സ് യൂണിയന്റെ ശക്തമായ പിന്തുണയുള്ള നേതാവാണ് 49 കാരിയായ ഗില്ലാർഡ്.
ഓസ്‌ട്രേലിയയിലെ ആദ്യ വനിതാ പ്രധാനമന്ത്രിയാണ് ഗില്ലാർഡ്.
ഇംഗ്ലണ്ടിലെ വെയിൽസിൽ 1961 സെപ്റ്റംബർ 29ന് ജനിച്ച ഗിലാർഡ് അഞ്ച് വയസ്സുവരെ അവിടെയാണ് വളർന്നത്.
എന്നാൽ 1966ൽ ഗിലാർഡിന്റെ കുടുംബം ഓസ്‌ട്രേലിയയിലേയ്ക്ക് കുടിയേറി.
1986-ൽ മെൽബൺ യൂണിവേഴ്‌സിറ്റിയിൽ നിന്ന് ഗിലാർഡ് നിയമബിരുദം കരസ്ഥമാക്കി.
ലേബർപാർട്ടിയുടെ നേതൃസ്ഥാനത്തേക്കുള്ള മത്സരം 2013
ഭരണകക്ഷിയായ ലേബർപാർട്ടിയുടെ നേതൃസ്ഥാനത്തേക്കുള്ള മത്സരത്തിൽ കെവിൻ റൂഡ് ജൂലിയ ഗില്ലാർഡിനെ പരാജയപ്പെടുത്തി.
മത്സരത്തിൽ 45 നെതിരെ 57 വോട്ടുകൾക്കാണ് ഗില്ലാർഡിനെ റൂഡ് പരാജയപ്പെടുത്തിയത്.
നേതൃസ്ഥാനത്തേക്കുള്ള മത്സരത്തിൽ പരാജയപ്പെട്ടാൽ സജീവ രാഷ്ട്രീയത്തിൽ നിന്ന് വിരമിക്കുമെന്ന് 52 കാരിയായ ഗില്ലാർഡ് നേരത്തെ പ്രസ്താവിച്ചിരുന്നു.
അതുപ്രകാരം, ഇതോടെ ഗില്ലാർഡ് രാഷ്ട്രീയപ്രവർത്തനം അവസാനിപ്പിച്ചു.
അവലംബം ↑ http://www.pm.gov.au/ ↑ ↑ ↑ {{ cite news }} : Check date values in: | accessdate= and | date= ( help ) ; Text "കെവിൻ റൂഡ് സ്ഥാനമേറ്റു" ignored ( help )
ജൂലിയ ഗ്രാൻറ്
ജൂലിയ ബോഗ്ഗ്സ ഡെൻറ് ഗ്രാൻറ് (ജീവിതകാലം: ജനുവരി 26, 1826 – ഡിസംബർ 14, 1902), അമേരിക്കൻ ഐക്യനാടുകളുടെ പതിനെട്ടാമത്തെ പ്രഥമവനിതയും പ്രസിഡൻറ് യുളീസസ് എസ്. ഗ്രാൻറിൻറെ പത്നിയുമായിരുന്നു.
പ്രഥമവനിതയെന്ന നിലയിലുള്ള ജൂലിയയുടെ കാലഘട്ടം വൈറ്റ് ഹൌസിന്റെ അകത്തളങ്ങളിലെ ഒരു വഴിത്തിരിവായിരുന്നു, നാടൻ ആതിഥേയ എന്ന നിലയിൽനിന്നും പ്രഥമവനിത ഒരു ദേശീയബിംബമായി മാറിയത് ഇക്കാലത്താണ്.
ജൂലിയ ബോഗ്ഗ്സ് ഡെൻറ് ജനിച്ചത് മിസൌറിയെ സെൻറ് ലൂയിസിന് പടിഞ്ഞാറുള്ള വൈറ്റ് ഹാവൻ പ്ലാൻറേഷനിൽ 1826 ജനുവരി 26 നായിരുന്നു.
മാതാപിതാക്കൾ ഫ്രെഡറിക്, എല്ലെൻ വ്രെൻഷാ ഡെൻറ് എന്നിവരായിരുന്നു.
പിതാവ് അടിമകളെ കൈവശം വച്ചിരുന്ന വ്യവസായിയായ ഒരു തോട്ടം ഉടമയായിരുന്നു.
ഏകദേശം മുപ്പതോളം ആഫ്രിക്കൻ-അമേരിക്കൻ അടിമകളെ ഇദ്ദേഹം സൂക്ഷിച്ചിരുന്നു.
അടിമകളെ സ്വതന്ത്രരാകുവാൻ ഫ്രഡറിക് അനുവദിച്ചില്ല.
അടിമത്ത മോചനനിയമം വന്നതോടെ അവരെ സ്വതന്ത്രരാക്കുവാൻ ഫ്രെഡറിക് നിർബന്ധിതനായിത്തീരുകയായിരുന്നു.
മാതാപിതാക്കളുടെ എട്ടു മക്കളിൽ ജൂലിയ ആഞ്ചാമത്തെയാളായിരുന്നു.
ഒരു സുദീർഘവും പ്രകാശപൂരിതമായ, പൂക്കളും ചിത്രശലഭങ്ങളും പുഞ്ചിരികളും നിറഞ്ഞ വേനൽക്കാലം....
എന്നാണ് ജൂലിയ തൻറെ ഓർമ്മയിലുള്ള കുട്ടിക്കാലത്തെ വിശേഷിപ്പിക്കുന്നത്.
ഏകദേശം 1831 നും 1836 നുമിടയിലുള്ള കാലഘട്ടത്തിൽ ജൂലിയ, സെൻറ് ലൂയിസിലുള്ള ഗ്രാവോയിസ് സ്കൂളിൽ പഠനം നടത്തിയിരുന്നു.
10 മുതൽ 17 വരെയുള്ള പ്രായത്തിൽ അവർ സെൻറ് ലൂയിസലുള്ള “മിസ്സസ് മൌറോസ് ബോർഡിങ് സ്കൂളിൽ ചേർന്നു പഠനം നടത്തിയിരുന്നു.
ആഴ്ചമുഴുവൻ ബോർഡിംഗ് സ്കൂളിൽ പഠനവും വൈറ്റ് ഹാവെനിലേയ്ക്ക് വീക്കെൻറിൽ മാത്രവുമാണ് പോയിരുന്നത്.
ചെറുപ്പകാലത്ത് അവർ ഇടനേരങ്ങളിൽ പിയാനോ പഠിക്കുവാൻ സമയം കണ്ടെത്തിയതോടൊപ്പം കുതിരസവാരി അഭ്യസിക്കുകയും നോവലുകൾ വായിക്കുകയും ചെയ്തിരുന്നു.
ഡെന്റ് കുടുംബത്തിന്റെ സാമൂഹ്യബന്ധങ്ങൾ വളരെ വിശാലമായതായിരുന്നു.
സിൻസിന്നാറ്റി, ലൂയിസ്‍വില്ലെ, പിറ്റ്സ്ബർഗ്ഗ് എന്നിവിടങ്ങളിൽനിന്നുള്ള വരേണ്യവർഗ്ഗക്കാരായ സന്ദർശകർ ഈ കുടുംബത്തെ നിരന്തരം സന്ദർശിക്കാറുണ്ടായിരുന്നു.
വില്ല്യംസ് ക്ലാർക്ക് (ലെവിസ് ക്ലാർക്ക്), രാഷ്ട്രീയപ്രവർത്തകനായ അലക്സാണ്ടർ മൿനയർ എന്നിവർ ഡെന്റ് കുടുംബത്തിന്റെ കുടുംബസുഹൃത്തുക്കളായിരുന്നു.
ജൂലിയ ക്രിസ്റ്റെവ ഇംഗ്ലീഷ് വിലാസം https://ml.wikipedia.org/wiki/Julia_Kristeva
ഒരു ബൾഗേറിയൻ-ഫ്രഞ്ച് ചിന്തകയും എഴുത്തുകാരിയുമാണ് ജൂലിയ ക്രിസ്റ്റെവ .
ജൂലിയ ക്രോട്ടി
ജൂലിയ ക്രോട്ടി (ജീവിതകാലം :1853-c.1930) ഒരു ഐറിഷ് നോവലിസ്റ്റായിരുന്നു.
അവരുടെ രചനകളിൽ കൂടുതലും പത്തൊമ്പതാം നൂറ്റാണ്ടിലെയും ഇരുപതാം നൂറ്റാണ്ടിൻറെ ആരംഭ കാലത്തെ ഗ്രാമീണ ജീവിതവുമായിരുന്നു ചിത്രീകരിച്ചിരുന്നത്.
ക്രോട്ടി 1853 ൽ വാട്ടർഫോർഡിലെ ലിസ്മോറിലാണ് ജനിച്ചത്.
വാട്ടർഫീൽഡിലെ കന്യസ്ത്രീകളുടെ സ്കൂളിലാണ് വിദ്യാഭ്യാസം ചെയ്തത്.
പിന്നീട് അമേരിക്കയിലേയ്ക്കു കുടിയേറുകയും റോഡ് ഐലൻറിലെ പ്രൊവിൻസ് വിസിറ്ററിൽ എഡിറ്ററായി ജോലിക്കു ചേരുകയും ചെയ്തു.
അവിടെവച്ച് തൻറെ അയർലണ്ടിനെക്കുറിച്ചുള്ള കഥകൾ പ്രസിദ്ധീകരിക്കുന്നതിന് അവസരം ലഭിച്ചു.
ഈ കഥകളിൽ അയർലണ്ടിലെ ഉൾനാടൻ പ്രദേശങ്ങളിൽനിന്നു കുടിയേറിയവരുടെ കഥകളായിരുന്നു അധികവും.
·        ദ ലോസ്റ്റ് ലാൻറ് (1901)
·        നെയ്ബേർസ് (1900)
·        ഇന്നിസ്ഡോയിൽ നെയ്ബേർസ് (1920) അവലംബം
ജൂലിയ പോളക് ഇംഗ്ലീഷ് വിലാസം https://ml.wikipedia.org/wiki/Julia_Polak
അർജന്റീനയിൽ ജനിച്ച ഒരു ബ്രിട്ടീഷ് പാത്തോളജിസ്റ്റായിരുന്നു ഡാം ജൂലിയ മാർഗരറ്റ് പോളക്, DBE, FMedSci (26 ജൂൺ 1939 - 11 ഓഗസ്റ്റ് 2014) .
ലണ്ടനിലെ ഇംപീരിയൽ കോളേജിലെ സെന്റർ ഫോർ ടിഷ്യൂ എഞ്ചിനീയറിംഗ് ആൻഡ് റീജനറേറ്റീവ് മെഡിസിൻ മേധാവിയായിരുന്നു അവർ.
മനുഷ്യരിലേക്ക് മാറ്റിവയ്ക്കുന്നതിനുള്ള കോശങ്ങളും ടിഷ്യുകളും വികസിപ്പിക്കുന്നതിനായി ഇംപീരിയൽ കോളേജിൽ നിന്നുള്ള ലാറി ഹെഞ്ചുമായി ചേർന്ന് മെഡിക്കൽ ഗവേഷണ കേന്ദ്രം സ്ഥാപിച്ചു.
അർജന്റീനയിലെ ബ്യൂണസ് അയേഴ്സിലാണ് ജൂലിയ പോളക്ക് ജനിച്ചത്.
ഒരു ജഡ്ജിയും എഴുത്തുകാരനുമായ കാർലോസ് പോളാക്കിന്റെയും എഴുത്തുകാരിയുമായ റെബേക്ക മക്താസ് അൽപർസോണിന്റെ മകളായി.
അവരുടെ കുടുംബം യഹൂദരായിരുന്നു.
കിഴക്കൻ യൂറോപ്പിലെ പീഡനത്തെത്തുടർന്ന് പലായനം ചെയ്തു.
ലണ്ടനിലേക്ക് മാറുന്നതിന് മുമ്പ് അവർ ബ്യൂണസ് അയേഴ്‌സ് സർവകലാശാലയിൽ പഠിച്ചു.
അവർ സഹപാഠിയായ ഡാനിയൽ കാറ്റോവ്‌സ്‌കിയെ വിവാഹം കഴിച്ചു.
കൂടാതെ മൂന്ന് കുട്ടികളുമുണ്ട്.
അമേരിക്കൻ മോഡലും നടിയുമായ കാമില മോറോൺ ആണ് അവരുടെ മുത്തശ്ശി.
യുണൈറ്റഡ് കിംഗ്ഡത്തിൽ ഏറ്റവും കൂടുതൽ കാലം ഹൃദയവും ശ്വാസകോശവും മാറ്റിവച്ചവരിൽ ഒരാളായിരുന്നു പൊലാക്ക്.
1995-ലെ അവരുടെ ട്രാൻസ്പ്ലാൻറാണ് അവരുടെ കരിയറിലെ പാത്തോളജിയിൽ നിന്ന് പുതുതായി വികസിച്ചുകൊണ്ടിരിക്കുന്ന ടിഷ്യു എഞ്ചിനീയറിംഗ് മേഖലയിലേക്ക് മാറാൻ കാരണമായത്.
2014 ഓഗസ്റ്റ് 11-ന് 75-ആം വയസ്സിൽ പൊലാക്ക് അജ്ഞാതമായ കാരണങ്ങളാൽ മരിച്ചു.
2003-ലെ ക്വീൻസ് ബർത്ത്‌ഡേ ഓണേഴ്‌സിൽ, മെഡിസിനിലെ അവരുടെ സേവനങ്ങൾക്ക് ഡാം കമാൻഡർ ഓഫ് ദി ഓർഡർ ഓഫ് ദി ബ്രിട്ടീഷ് എംപയർ (ഡിബിഇ) ആയി.
2004-ൽ റോയൽ സൊസൈറ്റി ഓഫ് മെഡിസിനിൽ നിന്ന് എലിസൺ-ക്ലിഫ് മെഡൽ ലഭിച്ചു.
അവലംബം External links Interview with Julia Polak Creating a Company Based on University Research: A Case Study by Julia Polak Archived 2011-07-20 at the Wayback Machine .
ജൂലിയ ഫിലിപ്പ്
ഒരു അമേരിക്കൻ ചലച്ചിത്ര നിർമ്മാതാവും എഴുത്തുകാരിയുമായിരുന്നു ജൂലിയ ഫിലിപ്പ് ( Julia Phillips ) (ജനനം-April 7, 1944, മരണം-January 1, 2002).
She co-produced with her husband, Michael (and others), 1970 കളിൽ ഇവർ നിർമ്മിച്ച 3 പ്രശസ്ത സിനിമകളാണ് ദ സ്റ്റിംങ് , Taxi Driver , ഉം Close Encounters of the Third Kind .
മികച്ച സിനിമാനിർമ്മാതാവിനുള്ള അക്കാദമി അവാർഡ് നേടിയ ആദ്യ വനിതയാണ് ജൂലിയ ഫിലിപ്പ്.
ഇവർ നിർമ്മിച്ച ദ സ്റ്റിംങ് എന്ന ചിത്രമാണ് അവാർഡ് നേടിക്കൊടുത്തത്.
1991 ൽ ഒരു ഹോളിവുഡ് പ്രൊഡ്യൂസർ എന്ന നിലയിൽ തനിക്കുണ്ടായ എല്ലാ ദുരനുഭവങ്ങളും ഒരു ഓർമ്മക്കുറിപ്പായി പ്രസിദ്ധീകരിച്ചിരുന്നു You'll Never Eat Lunch in This Town Again എന്ന തലക്കെട്ടോടു കൂടി പ്രസിദ്ധീകരിച്ചിരുന്നു.
ന്യൂയോർക്കിലെ ഒരു ജൂതകുടുംബത്തിൽ അഡോൾഫ് മില്ലർ- തന്യ ദമ്പദിമാരുടെ മകളായാണ് ജൂലിയ മില്ലർ ജനിച്ചത്.
പിതാവ് ഒരു കെമിക്കൽ എഞ്ചിനീയർ ആയിരുന്നു.
അദ്ദേഹം മാൻഹട്ടൻ പ്രോജക്റ്റിൽ പ്രവർത്തിച്ചിരുന്നു.
അമ്മ എഴുത്തുകാരിയായിരുന്നു.
മിൽവൌക്കീ, ബ്രൂക്ക്ലിൻ, ഗ്രേറ്റ്നെക്ക്, ന്യൂയോർക്ക് എന്നിവിടങ്ങളിലാണ് ജൂലിയ വളർന്നത്.
1965 ൽ മൗണ്ട് ഹോളിയോക് കോളേജിൽ നിന്നും പൊളിറ്റിക്കൽ സയൻസിൽ ബിരുദം നേടി.
1966ൽ അമേരിക്കൻ സിനിമാ നിർമാതാവ് മൈക്കിൾ ഫിലിപ്പുമായി വിവാഹിതയായി.
വിദ്യാഭ്യാസത്തിനു ശേഷം ലേഡീസ് ഹോം ജേർണൽ എന്ന അമേരിക്കൻ ആനുകാലിക പ്രസിദ്ധീകരണത്തിന്റെ എഡിറ്ററായും പാരാമൗണ്ട് പിക്ചേഴ്സ് എന്ന സിനിമാസ്റ്റുഡിയോയിലും സേവനമനുഷ്ഠിച്ചു.
1972 ൽ ജൂലിയയും അവളുടെ ഭർത്താവ് മൈക്കൽ ഫിലിപ്സും ടോണി ബിൽ എന്ന സിനിമാ നിർമാതാവും ചേർന്ന് ദ സ്റ്റിംങ് എന്ന സിനിമയുടെ തിരക്കഥ $5000 ന് വാങ്ങി.
1973 ൽ ദ സ്റ്റിംങ് എന്ന സിനിമ മികച്ച സിനിമാനിർമ്മാതാക്കൾക്കുള്ള അക്കാദമി അവാർഡ് അവർ മൂന്നുപേർക്കും നേടിക്കൊടുത്തു.
ചലച്ചിത്രങ്ങൾ 1973 - Steelyard Blues 1973 - The Sting 1976 - Taxi Driver 1976 - The Big Bus (Co-Executive Producer) 1977 - Close Encounters of the Third Kind 1988 - The Beat (1988) 1991 - Don't Tell Mom the Babysitter's Dead കൂടുതൽ വായനയ്ക്ക്
ജൂലിയ ക്രൂഗർ
ജൂലിയ ഗ്രിന്നൽ സ്റ്റോറോ ക്രൂഗർ (c. 1850 – ജൂലൈ 12, 1920) ജൂലിയൻ ഗോർഡൻ എന്ന തൂലികാ നാമത്തിലെഴുതിയിരുന്ന ഒരു പ്രശസ്ത അമേരിക്കൻ നോവലിസ്റ്റായിരുന്നു.
അവരുടം ആദ്യ പുസ്തകമായ  " A Diplomat's Diary" 1890 ൽ പ്രസിദ്ധീകരിക്കപ്പെട്ടു.
" Vampires" (1891), " Mrs. Clyde" (1901) അവരുടെ പ്രശസ്തമായി ചില പുസ്തകങ്ങൾ.
പ്രശസ്ത സാഹിത്യകാരനായിരുന്ന വാഷിംഗ്‍ടൺ ഇർവിംഗിൻറെ പിൻതലമുറക്കാരിയായിരുന്ന അവരുടെ പിതാവ് പാരീസിൽ ജനിച്ച് ബോസ്റ്റണിൽ നിന്നുള്ള തോമസ് വെൻറ്‍വർത്ത് സ്റ്റോറോ ആയിരുന്നു.
ആഭ്യന്തരയുദ്ധത്തിലെ സൈനികനായിരുന്ന  കേണൽ സ്റ്റീഫൻ വാൻ റെൻസ്സെലയർ ക്രൂഗറിനെയാണ് അവർ വിവാഹം കഴിച്ചിരുന്നത്.
അദ്ദേഹം 1898 ൽ മരണമടഞ്ഞു.
1908 ൽ അവർ ബ്രോക്കർ വെയ്‍ഡ് ചാൻസ് എന്നയാളെ വിവാഹം കഴിച്ചു.
അയാൾ അവരേക്കാൾ 10 വയസിനെങ്കിലും ഇളയതായിരുന്നു.
1916 ൽ അവർ വിവാഹമോചിതരായി.
അവലംബം ↑ (24 June 1898).
Death of S.V.R. Cruger , The New York Times ↑ (13 July 1920).
Mrs. Julia Cruger, Once Famous As Author, Dies Here , New York Tribune , p. 11 ↑ (13 July 1920).
Mrs. J. G. Cruger, Kin of Washington Irving, Dies , Chicago Tribune ↑ (13 July 1920).
Mrs. Cruger, Novelist Julien Gordon, Dies: Widow of Col. S. Van.
R. Cruger and ex-wife of Wade Chance, Wrote "Vampires" , The New York Times ↑ Willard, Frances E. Livermore, Mary A. (eds.) A Woman of the Century , p. 218 (1893)
ജൂലിയ ഗാർഡിനർ ടൈലർ ഇംഗ്ലീഷ് വിലാസം https://ml.wikipedia.org/wiki/Julia_Gardiner_Tyler
ജൂലിയ ഗാർഡിനർ ടൈലർ (നീ. ഗാർഡിനർ; മെയ് 4, 1820 - ജൂലൈ 10, 1889 ) അമേരിക്കൻ ഐക്യനാടുകളിലെ പത്താമത്തെ പ്രസിഡന്റായിരുന്ന ജോൺ ടൈലറുടെ രണ്ടാമത്തെ ഭാര്യയായിരുന്നു.
ജൂൺ 26 1844, മുതൽ മാർച്ച് 4, 1845 വരെ അമേരിക്കയിലെ പ്രഥമ വനിതയായി സേവനമനുഷ്ഠിച്ചു.
ജൂലിയ ഗാർഡിനർ ടൈലർ 1820-ൽ ന്യൂയോർക്കിലെ ഗാർഡിനർ ദ്വീപിൽ ജനിച്ചു.
യുണൈറ്റഡ് സ്റ്റേറ്റ്സിലെ സ്വകാര്യ ഉടമസ്ഥതയിലുള്ള ഏറ്റവും വലിയ ദ്വീപുകളിലൊന്നാണിത്.
​ ജൂലിയ ഭൂവുടമയും ന്യൂയോർക്ക് സ്റ്റേറ്റ് സെനറ്ററുമായ (1824 മുതൽ 1828 വരെ) ഡേവിഡ് ഗാർഡിനറുടെയും ജൂലിയാന മക്ലാക്ലാൻ ഗാർഡിനറുടെയും മകളായിരുന്നു.
ഡച്ച്, സ്കോട്ടിഷ്, ഇംഗ്ലീഷ് എന്നിവയായിരുന്നു അവളുടെ വംശപരമ്പര.
ഈസ്റ്റ് ഹാംപ്ടൺ പട്ടണത്തിലും ബേ ഷോറിലെ ചെറിയ കുഗ്രാമത്തിലുമാണ് അവർ വളർന്നത്.
ന്യൂയോർക്കിലെ ചെഗറി ഇൻസ്റ്റിറ്റ്യൂട്ടിലായിരുന്നു വിദ്യാഭ്യാസം.
1839-ൽ, ഒരു മധ്യവർഗ ഡിപ്പാർട്ട്‌മെന്റ് സ്റ്റോറിനായുള്ള ഒരു പത്ര പരസ്യത്തിൽ, അജ്ഞാതനായ ഒരാളുമായി പോസ് ചെയ്ത് "ദി റോസ് ഓഫ് ലോംഗ് ഐലന്റ്" എന്ന് തിരിച്ചറിയൽ നൽകികൊണ്ട് അവൾ സഭ്യമായ സമൂഹത്തെ ഞെട്ടിച്ചു.
കൂടുതൽ പ്രചാരണം ഒഴിവാക്കാനും അവളുടെ കുപ്രസിദ്ധി കുറയാനും അവളുടെ കുടുംബം അവളെ യൂറോപ്പിലേക്ക് കൊണ്ടുപോയി.
1840 ഒക്ടോബർ 29 നാണ് അവർ ആദ്യം ലണ്ടനിലേക്ക് പോയത്.
1841 സെപ്റ്റംബറിൽ ന്യൂയോർക്കിലേക്ക് മടങ്ങുന്നതിന് മുമ്പ് അവർ ഇംഗ്ലണ്ട് , ഫ്രാൻസ് , ഇറ്റലി , സ്വിറ്റ്സർലൻഡ് , ജർമ്മനി , ഹോളണ്ട് , ബെൽജിയം , അയർലൻഡ് , സ്കോട്ട്ലൻഡ് എന്നിവിടങ്ങൾ സന്ദർശിച്ചു.
പ്രസിഡന്റ് ടൈലറുമായുള്ള വിവാഹാഭ്യർത്ഥന
1842 ജനുവരി 20 ന് 21 കാരിയായ ജൂലിയയെ പ്രസിഡന്റ് ജോൺ ടൈലറെ വൈറ്റ് ഹൗസ് റിസപ്ഷനിൽ പരിചയപ്പെടുത്തി.
1842 സെപ്റ്റംബർ 10 ന് തന്റെ ആദ്യ ഭാര്യ ലെറ്റീഷ്യ ക്രിസ്റ്റ്യൻ ടൈലറുടെ മരണശേഷം, ജൂലിയയുമായി ബന്ധപ്പെടാൻ ആഗ്രഹിക്കുന്നുവെന്ന് ടൈലർ വ്യക്തമാക്കി.
1843 ഫെബ്രുവരി 22 ന് 22 വയസ്സുള്ളപ്പോൾ ഒരു വൈറ്റ് ഹൗസ് മാസ്‌ക്വറേഡ് ബോളിൽ വെച്ചാണ് അദ്ദേഹം ആദ്യമായി ജൂലിയയോട് വിവാഹാഭ്യർത്ഥന നടത്തിയത്.
അവർ അതിൽ വിമുഖത കാണിക്കുകയും പിന്നീട് ജൂലിയയെക്കാൾ 30 വയസ്സ് അധികമുള്ള ടൈലർ നടത്തിയ വിവാഹാഭ്യർത്ഥന നിന്ദിക്കുകയും ചെയ്തു.
ഒരുമിച്ച് ചെലവഴിച്ച സമയം അവരുടെ ബന്ധത്തെക്കുറിച്ചു പൊതുജനങ്ങളുടെയിടയിൽ ഊഹോപോഹങ്ങൾക്ക് കാരണമായി.
ജൂലിയയും സഹോദരി മാർഗരറ്റും അച്ഛനും പുതിയ സ്റ്റീം ഫ്രിഗേറ്റ് പ്രിൻസ്റ്റണിലെ പ്രസിഡൻഷ്യൽ ഉല്ലാസയാത്രയിൽ പങ്കെടുത്തു.
ഈ ഉല്ലാസയാത്രയിൽ, അവരുടെ പിതാവ് ഡേവിഡ് ഗാർഡിനറിനും മറ്റ് നിരവധി പേർക്കും പീസ്മേക്കർ എന്ന വലിയ നാവിക തോക്ക് പൊട്ടിത്തെറിച്ച് ജീവൻ നഷ്ടപ്പെട്ടു.
ആരാധിക്കപ്പെട്ട പിതാവിന്റെ മരണത്തിൽ ജൂലിയ തീവ്രദുഃഖത്തിലായി.